Blaze7451/Wiki-th-20250601 huggingface dataset:
สหกรณ์เครดิตยูเนี่ยน

เครดิตยูเนียน (credit union) เป็นสถาบันการเงินที่สมาชิกเป็นเจ้าของ และบริหารงานโดยสมาชิก มีจุดประสงค์ในการระดมเงินออมเพื่อใช้สำหรับเป็นทุนให้บริการแก่สมาชิกในรูปแบบของสินเชื่อโดยคิดอัตราดอกเบี้ยที่เหมาะสม และไม่เน้นผลกำไรสูงสุด ผลกำไรที่ได้จะถูกจัดสรรเป็นสวัสดิการต่างๆ ให้แก่สมาชิก
เครดิตยูเนียน แตกต่างจากสถาบันการเงินอื่น ๆ ตรงที่สมาชิกของเครดิตยูเนี่ยนเป็นเจ้าของเครดิตยูเนี่ยน และสมาชิกจะเป็นผู้เลือกตัวแทนที่เป็นสมาชิกด้วยกันขึ้นมาเป็นกรรมการดำเนินการเพื่อบริหารเครดิตยูเนี่ยน โดยหลักการประชาธิปไตยหนึ่งคนหนึ่งเสียง โดยไม่มีการคำนึงถึงจำนวนหุ้นที่ได้ลงทุนในเครดิตยูเนี่ยน

**เครดิตยูเนี่ยนในประเทศไทย**
เครดิตยูเนี่ยนในประเทศไทยจัดตั้งขึ้นในรูปแบบของสหกรณ์ ที่เรียกว่า สหกรณ์เครดิตยูเนี่ยน ประเทศไทยได้กำหนดให้เครดิตยูเนี่ยนเป็นสหกรณ์ประเภทที่ 7 และสหกรณ์เครดิตยูเนี่ยน ถือเป็นสถาบันการเงินตามกฎหมาย
เครดิตยูเนี่ยน สมาชิกจะต้องสะสมค่าหุ้น ๆ ละ 10 บาท เป็นจำนวนกี่หุ้นขึ้นอยู่กับที่ได้ตกลงกันไว้เมื่อตอนสมัคร และจะต้องสะสมหุ้นสม่ำเสมอทุกเดือน และการดำเนินกิจการจะมีลักษณะที่ใกล้เคียงกับกิจกรรมของธนาคาร ได้แก่รับฝากเงินจากเงินสมาชิก การให้สินเชื่อแก่สมาชิก รายได้หลักของเครดิตยูเนี่ยนจะเกิดจากรายได้จากดอกเบี้ยรับ และผลตอบแทนจากการนำเงินไปลงทุน ผลประโยชน์ที่ได้จากจะถูกจัดสรรในรูปของทุนสำรองของเครดิตยูเนี่ยน ทุนสวัสดิการต่างๆ เพื่อให้บริการแก่สมาชิก เงินปันผลสำหรับการถือหุ้นของสมาชิก เงินเฉลี่ยคืนจากการใช้บริการเงินกู้ของสมาชิก เป็นต้น
รูปแบบของเครดิตยูเนี่ยนในประเทศไทย
# สหกรณ์ออมทรัพย์
# สหกรณ์เครดิตยูเนี่ยน
ความแตกต่างของทั้ง 2 แบบคือสหกรณ์ออมทรัพย์มักถูกจัดตั้งขึ้นในหน่วยงาน โดยมากสมาชิกจะมีเงินเดือนประจำและถูกหักเป็นเปอร์เซ็นต์จากเงินเดือนเพื่อสะสมเป็นค่าหุ้นทุกๆ เดือน ในขณะที่สหกรณ์เครดิตยูเนี่ยน มักถูกจัดตั้งตามแหล่งชุมชน หมู่บ้าน กลุ่มที่ทำกิจกรรมร่วมกัน หรือกลุ่มสมาคมเดียวกัน เช่น กลุ่มเอ็นจีโอ (NGO) กลุ่มผู้พิการตาบอด กลุ่มผู้ทำธุรกิจขายตรง เป็นต้น
บุคคลทั่วไป ที่อยู่ในวงศ์สัมพันธ์เดียวกัน สามารถรวมตัวกันเพื่อจัดตั้งเป็นกลุ่มเครดิตยูเนี่ยน และสามารถขอจดทะเบียนจัดตั้งเป็นสหกรณ์ประเภทเครดิตยูเนี่ยนได้ตามพระราชบัญญัติสหกรณ์ พ.ศ. 2542

**ประวัติ**
การรวมกลุ่มกันเพื่อดำเนินการตามแนวคิดของสหกรณ์เครดิตยูเนี่ยน เป็นการรวมคนจากย่านชุมชนแออัดห้วยขวาง ดินแดง เมื่อวันที่ 25 กรกฎาคม 2508ใช้ชื่อว่า “เครดิตยูเนี่ยนแห่งศูนย์กลางเทวา” แต่ไม่ได้จดทะเบียนเป็นสหกรณ์ 
สหกรณ์ที่ได้รับการจดทะเบียนแห่งแรก คือ "สหกรณ์เครดิตยูเนี่ยนแม่มูล จำกัด" จังหวัดอุบลราชธานี ได้รับการจดทะเบียนเมื่อวันที่ 1 มกราคม 2522 ประเภทสหกรณ์ออมทรัพย์
สหกรณ์เครดิตยูเนี่ยนเดิมเป็นสหกรณ์ออมทรัพย์ในชุมชน จึงอยู่ในรูปย่อยของประเภท "สหกรณ์ออมทรัพย์" และต่อมาได้รับการกำหนดให้เป็นประเภท "สหกรณ์เครดิตยูเนี่ยน" ตามกฎกระทรวง กำหนดประเภทสหกรณ์ที่จะรับจดทะเบียน พ.ศ. 2548 

**อ้างอิง**

**แหล่งเชื่อมโยงภายนอก**
  ชุมนุมสหกรณ์เครดิตยูเนี่ยนแห่งประเทศไทย
หมวดหมู่:ธุรกิจ
หมวดหมู่:สหกรณ์
หมวดหมู่:การบริการทางการเงิน
เซซาร์ ลุยส์ เมโนติ

เซซาร์ ลุยส์ เมนอตตี (Cesar Luis Menotti, 5 พฤศจิกายน 1938 – 5 พฤษภาคม 2024) เป็นนักฟุตบอลและผู้จัดการทีมชาวอาร์เจนตินาที่คว้าแชมป์ฟุตบอลโลก 1978 ในตำแหน่งหัวหน้าโค้ชของทีมชาติอาร์เจนตินา

**ชีวิตส่วนตัว**
เมนอตติเกิดเมื่อวันที่ 22 ตุลาคม พ.ศ. 2481 ในเมืองโรซาริโอ ประเทศอาร์เจนตินา ในเวลานั้น พ่อของเขากำลังทำงานอยู่ที่ซาน มิเกล เด ตูกูมัน และช่วงเวลาในการจดทะเบียนการเกิดของเขาได้ผ่านไปแล้วเมื่อเขากลับมา เมนอตติจึงได้จดทะเบียนเสมือนเกิดวันที่บิดาไปสำนักทะเบียนวันที่ 5 พฤศจิกายน แม้ว่าเอกสารของเมนอตติจะระบุวันที่ 5 พฤศจิกายน แต่เขามักจะฉลองวันเกิดในวันที่ 22 ตุลาคมเสมอ
เมนอตติเสียชีวิตเมื่อวันที่ 5 พฤษภาคม 2024 ขณะอายุ 85 ปี หลังจากเข้ารับการรักษาในโรงพยาบาลด้วยโรคโลหิตจางขั้นรุนแรง

**อ้างอิง**
หมวดหมู่:นักฟุตบอลชาวอาร์เจนตินา
หมวดหมู่:ผู้จัดการทีมฟุตบอลชายอาร์เจนตินา
หมวดหมู่:ผู้จัดการทีมในชุดชนะเลิศฟุตบอลโลก
หมวดหมู่:ชาวอาร์เจนตินาเชื้อสายอิตาลี
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากโรซาริโอ
หมวดหมู่:ผู้ฝึกสอนทีมชาติ
การหลับ

เด็กกำลังหลับ
การหลับ เป็นสถานะที่เกิดซ้ำตามธรรมชาติ โดยแสดงลักษณะที่มีความรู้สึกตัวเปลี่ยนไป กิจกรรมรับความรู้สึกค่อนข้างถูกยับยั้ง และการยับยั้งกล้ามเนื้อที่อยู่ภายใต้อำนาจจิตใจแทบทั้งจากความตื่นตัวเงียบตรงที่มีความสามารถสนองต่อสิ่งเร้าลดลง และสามารถผันกลับได้ง่ายกว่าอยู่ในสถานะจำศีลหรือโคม่ามาก การหลับเป็นสถานะที่มีแอแนบอลิซึมเพิ่มขึ้น โดยเน้นการเจริญเติบโตและการฟื้นฟูระบบภูมิคุ้มกัน ประสาท กระดูกและกล้ามเนื้อ การหลับพบในสัตว์เลี้ยงลูกด้วยนมทุกชนิด นกทุกชนิด และสัตว์เลื้อยคลาน สัตว์สะเทินน้ำสะเทินบก และปลาหลายชนิด
ความมุ่งหมายและกลไกของการหลับยังไม่ชัดเจนทั้งหมด และยังเป็นหัวข้อของการวิจัยอย่างจริงจัง มักคิดกันว่า การหลับช่วยรักษาพลังงาน แต่แท้จริงกลับลดเมแทบอลิซึมเพียง 5-10% สัตว์ที่จำศีลต้องการหลับ แม้ว่าภาวะเมแทบอลิซึมต่ำจะพบได้ในการจำศีล และต้องเปลี่ยนกลับจากภาวะตัวเย็นเกินมาเป็นอุณหภูมิปกติของร่างกายก่อนจึงจะหลับได้ ทำให้การหลับ "มีราคาทางพลังงานสูง"
แต่ละช่วงอายุต้องการการหลับต่อวันไม่เท่ากัน เด็กต้องการหลับมากกว่าเพื่อให้ร่างกายพัฒนาและทำหน้าที่ได้อย่างเหมาะสม ทารกเกิดใหม่ต้องการหลับถึง 18 ชั่วโมง และมีอัตราลดลงในวัยเด็ก
ขณะหลับ มนุษย์มีการฝัน ซึ่งเป็นประสบการณ์ที่รับรู้ได้ของการสัมผัสทางการมองเห็นและเสียง ในลำดับที่ผู้ฝันโดยปกติรับรู้ในฐานะผู้มีส่วนร่วมชัดเจนมากกว่าผู้สังเกต ฝันถูกกระตุ้นโดยพอนส์และส่วนมากเกิดขึ้นในการหลับระยะ REM
การอดนอนหรือนอนไม่เพียงพอ ที่เรียกว่า "หนี้การหลับ" (sleep debt) นั้น จะทำให้เกิดความอ่อนล้าทั้งทางร่างกาย จิตใจและอารมณ์ต่าง ๆ ทั้งยัง ทำให้ความสามารถในขบวนการคิดระดับสูงลดลง
ความผิดปกติของการหลับมีหลายอย่าง เช่น การนอนไม่หลับ (insomnia), ภาวะหยุดหายใจขณะหลับ (obstructive sleep apnea) ที่เกิดจากกล้ามเนื้อรอบทางเดินหายใจของผู้ป่วยหย่อนขณะหลับ ทำให้ทางเดินหายใจล้มเหลวและขวางการรับออกซิเจน และผู้ป่วยต้องตื่นขึ้นมาจากภาวะหลับลึกเพื่อหายใจ และภาวะง่วงเกิน (narcolepsy) ที่ผู้ป่วยจะหลับอย่างควบคุมไม่ได้ เป็นต้น

**อ้างอิง**

**อ่านเพิ่มเติม**
 cite journal | vauthors = Brown RE, Basheer R, McKenna JT, Strecker RE, McCarley RW | title = Control of sleep and wakefulness | journal = Physiological Reviews | volume = 92 | issue = 3 | pages = 1087–187 | date = July 2012 | pmid = 22811426 | pmc = 3621793 | doi = 10.1152/physrev.00032.2011 | ref = Brown 

**แหล่งข้อมูลอื่น**
  Rethinking Sleep, David K. Randall, New York Times, September 2012-  How to Sleep, James Hamblin, The Atlantic, January 2017
หมวดหมู่:ประสาทวิทยาศาสตร์
หมวดหมู่:การนอน
หมวดหมู่:สถานะทางจิต
จักรพรรดิจอห์นที่ 2 โคมเนนอส

จักรพรรดิจอห์นที่ 2 โคมเนนอส (John II Komnenos) จักรพรรดิแห่งจักรวรรดิไบแซนไทน์ทรงเป็น พระราชโอรสใน จักรพรรดิอเล็กซิออสที่ 1 โคมเนนอส เสด็จขึ้นครองราชย์แทนพระราชบิดาเมื่อปี ค.ศ. 1118 ขณะพระชนม์ได้ 31 พรรษาตลอดรัชสมัยของจอห์นที่ 2 เต็มไปด้วยสงครามมากมายที่สืบเนื่องมาจากรัชสมัยพระราชบิดารวมทั้งสงครามครูเสด สวรรคตเมื่อวันที่ 8 เมษายน ค.ศ. 1143 ขณะพระชนม์ได้ 56 พรรษา 
หมวดหมู่:เสียชีวิตจากยาพิษ
หมวดหมู่:จักรพรรดิไบแซนไทน์
หมวดหมู่:บุคคลในสงครามครูเสด
คอลีน รูนีย์

คอลีน แมคลาฟลิน รูนีย์ (Coleen Mary McLoughlin Rooney) เกิดเมื่อวันที่ 3 เมษายน ค.ศ. 1986 เป็นอดีตนักแสดงและนางแบบและในปัจจุบันเธอเป็นภรรยาของกองหน้าทีมชาติอังกฤษและแมนเชสเตอร์ยูไนเต็ด เวย์น รูนีย์ มีบุตรชายคนแรกเกิดเมื่อวันที่ 2 พฤศจิกายน ค.ศ. 2009 ชื่อว่า ไค เวย์น รูนีย์
หมวดหมู่:ภรรยาและแฟนนักฟุตบอล
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
แฟรงกลิน เพียร์ซ

Franklin Pierce
รองประธานาธิบดีวิลเลี่ยม อาร์ คิง.
แฟรงกลิน เพียร์ซ (Franklin Pierce) เป็นประธานาธิบดีคนที่ 14 ของสหรัฐอเมริกา มาจากพรรคเดโมแครตเกิดเมื่อ
วันที่ 23 พฤศจิกายน ค.ศ. 1804ที่ ฮิลส์โบโร่ นิวแฮมป์เชียร์ดำรงตำแหน่งประธานาธิบดีตั้งแต่ 4 มีนาคม ค.ศ. 1853 ถึง 4 มีนาคม ค.ศ. 1857ถึงแก่อสัญกรรมเมื่อวันที่ 23 พฤศจิกายน ค.ศ. 1869ขณะอายุได้ 65 ปี
หมวดหมู่:ประธานาธิบดีสหรัฐ
หมวดหมู่:บุคคลจากรัฐนิวแฮมป์เชอร์
หมวดหมู่:ทหารในสงครามเม็กซิโก–สหรัฐ
คู่หู คู่ฮา

คู่หู คู่ฮา (Kato-chan Ken-chan Gokigen TV; Kato-chan Ken-chan Gokigen Terebi) เป็นละครชุดซิตคอมยอดนิยมของประเทศญี่ปุ่น ทางสถานีโทรทัศน์ระบบแพร่สัญญาณโตเกียว (ทีบีเอส) ประมาณกลางปี พ.ศ. 2523 นำแสดงโดย เคน ชิมูระ กับ คาโต้ ชะ ที่ก่อนหน้านั้นเป็นสมาชิกกลุ่มพเนจร (The Drifters) ของ ฮาชิจิ ดาโยะ และเซนอิน ชุนโกะ มีเนื้อหาที่เสียดสี รายการจะเน้นเสียงหัวเราะใส่คนรุ่นเดียวกัน สังคมในญี่ปุ่น และ อาจเป็นภาพยนตร์ละครตลก ลักษณะคล้ายละครตลก ที่แสดงโดย เบนนี ฮิล และคาโรล เบิร์นเน็ต โดยเลสลี่ นายเลน เป็นคนแรกที่ปรากฏตัวในรายการพิเศษอีกด้วย

**ผู้ที่พากษ์เสียงให้กับตัวละคร**

**ชื่อตอนทั้งหมด**
หมวดหมู่:ละคร
หมวดหมู่:ละครโทรทัศน์ญี่ปุ่น
หมวดหมู่:ซิตคอม
เจมส์ บิวแคนัน

เจมส์ บิวแคนัน (James Buchanan;  23 เมษายน ค.ศ. 1791 – 1 มิถุนายน ค.ศ. 1868) เป็นประธานาธิบดีสหรัฐคนที่ 15 และรัฐมนตรีว่าการกระทรวงการต่างประเทศสหรัฐคนที่ 17 สมาชิกสภาผู้แทนราษฎรและสมาชิกวุฒิสภาจากรัฐเพนซิลเวเนีย

**ประวัติ**
บิวแคนันเกิดวันที่ 23 เมษายน 1791 รัฐเพนซิลเวเนีย บิดาของเขาเป็น สก็อต-ไอริช ได้ย้ายถิ่นฐานมาอยู่สหรัฐเมื่อปี 1783 มารดาของเขาเป็นหญิงที่ได้รับการศึกษาน้อย แต่เป็นคนขยันอ่านหนังสือและยังได้ปลูกฝังให้บุตรชายของเธอให้เป็นคนรักการอ่านหนังสืออีกด้วย ในความทรงจำของผู้คนสำหรับประธานาธิบดีคนนี้ เขาเป็นประธานาธิบดีคนเดียวที่เป็นโสด 

การบริหารงานของบิวแคนันในฐานะประธานาธิบดีประสบความสำเร็จในด้านสังคมเป็นอย่างมาก แต่สถานการณ์ทางด้านการเมืองก็แย่ลงทุกที หลังจากดำรงตำแหน่งได้ 2 วัน ศาลสูงสุดก็เสนอเรื่องนิโกร เดรด สก๊อต ให้เขาพิจารณา บิวแคนันมีความคิดว่าการค้าทาสนั้นไม่ใช่เรื่องถูกต้องและเขาก็หวังว่า นิโกร เดรด สก๊อต จะทำให้สถานการณ์สงบลงได้ แต่อเมริกาเหนือก็ปฏิเสธผลการพิจารณาของศาลสูงสุด  ดังนั้นชาวอเมริกาฝ่ายเหนือและฝ่ายใต้จึงเหมือนกับถูกแยกให้ห่างกันออกไปทุกที
1 มิถุนายน 1868 บิวแคนัน ถึงแก่อสัญกรรม ที่วีทแลนด์
หมวดหมู่:รัฐมนตรีว่าการกระทรวงการต่างประเทศสหรัฐ
หมวดหมู่:ประธานาธิบดีสหรัฐ
หมวดหมู่:บุคคลจากรัฐเพนซิลเวเนีย
เคาน์ตีอิเดสซา

เคาน์ตีอิเดสซา (County of Edessa) เป็นหนึ่งในนครรัฐครูเสด (crusader states) ของคริสต์ศตวรรษที่ 12 ที่มีอาณาบริเวณอยู่รอบตัวเมืองอิเดสซา เคาน์ตีอิเดสซาแตกต่างจากนครรัฐครูเสดอื่น ๆ ตรงที่ไม่มีส่วนใดที่ติดทะเลและไกลจากรัฐอื่น ๆ และไม่ใคร่มีความสัมพันธ์อันดีนักกับนครรัฐอันติโอคที่อยู่ติดกัน ครึ่งหนึ่งของเคาน์ตีรวมทั้งเมืองหลวงตั้งอยู่ทางตะวันออกของแม่น้ำยูเฟรทีสทีไกลไปทางตะวันออกจากรัฐอื่น ๆ ซึ่งทำให้เป็นจุดอ่อน ทางตะวันตกของแม่น้ำยูเฟรทีสควบคุมจากป้อมเทอร์เบสเซล (Turbessel)

**ดูเพิ่ม **
 สงครามครูเสด 
หมวดหมู่:รัฐสิ้นสภาพในทวีปเอเชีย
หมวดหมู่:นครรัฐครูเสด
หมวดหมู่:ราชาธิปไตยในอดีต
หมวดหมู่:เคานต์แห่งอิเดสซา
ดัชชีบราบันต์

ไฟล์:Brabant1477.png|thumb|300px|แผนที่ของดัชชีแห่งบราบองต์ อาณาจักรสมเด็จพระสังฆราชแห่งลีเยช (ค.ศ.  1477)
ดัชชีแห่งบราบันต์ (Duchy of Brabant) หรือ บราบ็อง เป็นดัชชีในประวัติศาสตร์ของกลุ่มประเทศแผ่นดินต่ำในบริเวณที่ในปัจจุบันคือบริเวณบราบองต์เฟล็มมิช, บราบองต์วอลลูน (Walloon Brabant), อันท์เวิร์พ และบรัสเซลส์ ในประเทศเบลเยียม และเลยไปในบริเวณนอร์ธบราบองต์ในเนเธอร์แลนด์ด้วย 
ในสมัยโรมันโบราณบราบองต์ตั้งอยู่ในบริเวณจังหวัดโรมันชื่อกาลเลียเบลจิคา และเจอร์มาเนียใต้ และเป็นที่ตั้งถิ่นฐานของชนเคลต์จนมาแทนที่ด้วยชนเจอร์มานิคซึ่งเป็นการยุติความมีอำนาจของจักรวรรดิโรมันในบริเวณนี้ เมืองสำคัญของบราบองต์ก็ได้แก่บรัสเซลส์, อันท์เวิร์พ, ลูแวง (Leuven) และ เบรดา  ชื่อของบริเวณนี้บันทึกเป็นครั้งแรกในสมัยคาโรลิงเกียนว่า “pagus Bracbatensis” ที่เป็นบริเวณที่ตั้งอยู่ระหว่างแม่น้ำเชลด์ท (Scheldt) และแม่น้ำ Dijle ที่มาจากคำว่า “bracha” ที่แปลว่า “ใหม่”  และคำว่า “bant” ที่แปลว่า “บริเวณ”

**อ้างอิง**
หมวดหมู่:รัฐสิ้นสภาพในประเทศเบลเยียม
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:กลุ่มสิบเจ็ดมณฑล
พระสังฆราช (แก้ความกำกวม)

พระสังฆราช อาจหมายถึง
พุทธจักร- พระสังฆราช - พระมหาเถระผู้เป็นใหญ่สูงสุดในสังฆมณฑล 
** สมเด็จพระสังฆราชไทย - พระสังฆราชของประเทศไทย
** สมเด็จพระสังฆราชกัมพูชา - พระสังฆราชของประเทศกัมพูชา
** องค์การพุทธศาสนาสัมพันธ์ลาว - พระสังฆราชของประเทศลาว
** คณะกรรมการสังฆมหานายก - พระสังฆราชของประเทศพม่า
** พระมหานาคเถระ - พระสังฆราชของประเทศศรีลังกา- จู่ซือ - ประมุขนิกายของศาสนาพุทธในประเทศจีน
คริสตจักร- มุขนายก หรือ บิชอป  - ประมุขของมุขมณฑลในนิกายโรมันคาทอลิก ออร์ทอดอกซ์ แองกลิคัน ลูเทอแรน เช่น “อาร์ชบิชอปแห่งแคนเทอร์เบอรี” ผู้ปกครอง “มุขมณฑลแคนเทอร์เบอรี”  - อัครบิดร - ประมุขเขตอัครบิดร เช่น "อัครบิดรแห่งคอนสแตนติโนเปิล" ผู้ปกครอง  “เขตอัครบิดรสากลคอนสแตนติโนเปิล”
หมวดหมู่:สมณศักดิ์
แม่แบบ:Disclaimer-header

ข้อปฏิเสธความรับผิดชอบทั่วไปข้อปฏิเสธความรับผิดชอบด้านเนื้อหา – ข้อปฏิเสธความรับผิดชอบทางการแพทย์ – ข้อปฏิเสธความรับผิดชอบทางกฎหมาย – ข้อปฏิเสธความรับผิดชอบด้านความเสี่ยง
ส่วนหัวของหน้าข้อปฏิเสธความรับผิดชอบต่าง ๆ
ราชรัฐมุขนายกฮิลเดิสไฮม์

ราชรัฐมุขนายกฮิลเดิสไฮม์ (Bishopric of Hildesheim) เป็นราชรัฐที่ปกครองโดยบิชอปแห่งฮิลเดิสไฮม์ที่เป็นส่วนหนึ่งของจักรวรรดิโรมันอันศักดิ์สิทธิ์ตั้งแต่ยุคกลางมาจนกระทั่งถึงปี ค.ศ. 1803 โดยมีชื่อตามชื่อเมืองหลวงฮิลเดิสไฮม์
หลังจากที่ดัชชีแซกโซนีเสียแก่จักรวรรดิแฟรงก์ ในปี ค.ศ. 800 จักรพรรดิชาร์เลอมาญก็ทรงตั้งมุขมณฑลมิชชันนารีที่ราชสำนักที่เอลซ์ (Elze) ราว 19 กิโลเมตรทางตะวันตกของฮิลเดิสไฮม์ ต่อมาจักรพรรดิหลุยส์ผู้ศรัทธาพระราชโอรสของพระองค์ก็ทรงก่อตั้งราชรัฐมุขนายก (bishopric) ที่ฮิลเดิสไฮม์ในปี ค.ศ. 815 อุทิศให้พระแม่มารีย์

**อ้างอิง**
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในจักรวรรดิโรมันอันศักดิ์สิทธิ์
ราชรัฐมุขนายกบัมแบร์ค

ราชรัฐมุขนายกบัมแบร์ค (Prince-Bishopric of Bamberg) เป็นรัฐที่ปกครองโดยเจ้าชายบิชอปแห่งบัมแบร์ค มุขมณฑลบัมแบร์คเดิมก่อตั้งขึ้นในปี ค.ศ. 1007 เพื่อการเผยแพร่คริสต์ศาสนาในบริเวณบัมแบร์คทางตะวันออกของเยอรมนี ในปี ค.ศ. 1250 ราชรัฐมุขนายกบัมแบร์คก็กลายมาเป็นราชรัฐของจักรวรรดิโรมันอันศักดิ์สิทธิ์ และในปี ค.ศ. 1802 ก็กลายเป็นส่วนหนึ่งของรัฐบาวาเรีย

**อ้างอิง**
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 19
ราชรัฐมุขนายกบริกเซิน

เขตมุขนายกบริกเซิน (Bishopric of Brixen) เป็นอดีตมุขมณฑลโรมันคาทอลิกที่ปกครองโดยบิชอปแห่งบริกเซินและเจ้าชายบิชอปแห่งบริกเซินเมื่อได้เลื่อนฐานะเป็นราชรัฐมุขนายก นอกจากนั้นเขตมุขนายกบริกเซินก็ยังเป็นอดีตรัฐในเครือจักรวรรดิโรมันอันศักดิ์สิทธิ์ที่ตั้งอยู่ในมณฑลโบลซาโน-โบเซนในอิตาลีปัจจุบันอีกด้วย 
เดิมเขตมุขนายกที่ก่อตั้งขึ้นในคริสต์ศตวรรษที่ 6 ตั้งอยู่ในหุบเขาไอซัค/อิซาโค ต่อมาย้ายมาตั้งอยู่ที่บริกเซินราว ค.ศ. 990 และเริ่มมีอำนาจทางการเมืองเพิ่มขึ้น เมื่อมาถึง ค.ศ. 1179 บริกเซินก็ได้รับเลื่อนฐานะขึ้นเป็นเขตมุขนายกผู้ครองนครและเป็นอยู่ต่อมาจนปี ค.ศ. 1803 เมื่อถูกผนวกเข้าเป็นส่วนหนึ่งของจักรวรรดิออสเตรีย แต่มุขมณฑลยังคงมีอยู่ต่อมาจนกระทั่งปี ค.ศ. 1964 ในปัจจุบันเป็นส่วนหนึ่งของมุขณฑลโบลซาโน-บริกเซิน

**อ้างอิง**
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศอิตาลี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในคริสต์ศตวรรษที่ 19
ราชรัฐมุขนายกเอาคส์บวร์ค

ราชรัฐมุขนายกเอาคส์บวร์ค (Prince-Bishopric of Augsburg) เป็นราชรัฐมุขนายกในจักรวรรดิโรมันอันศักดิ์สิทธิ์ที่ปกครองโดยเจ้าชายบิชอปแห่งเอาคส์บวร์คและเป็นหนึ่งในเครือราชรัฐชวาเบีย (Swabian Circle)
เมืองเอาคส์บวร์คในปัจจุบันปรากฏในสตราโบในชื่อว่า “ดามาเซีย” (Damasia) และเป็นที่มั่นของลิคาติอิ ในปี 14 ก่อนคริสต์ศักราชเอาคส์บวร์คก็กลายเป็นอาณานิคมของโรมันโบราณ ในชื่อ “เอากุสตา วินเดลิโกรัม” (Augusta Vindelicorum) และได้รับฐานะเป็นเมืองจากจักรพรรดิเฮเดรียนที่กลายมาเป็นเมืองสำคัญทางยุทธศาสตร์และศูนย์กลางของเส้นทางการค้า
ประวัติศาสตร์การเผยแพร่คริสต์ศาสนาในบริเวณเอาคส์บวร์คไม่เป็นที่ทราบแน่นอนแต่อาจจะนำมาโดยทหารและพ่อค้า ตามตำนานของนักบุญอัฟราเอาคส์บวร์คก็ก่อตั้งมาตั้งแต่คริสต์ศตวรรษที่ 4 ภายใต้การนำของบิชอปนาร์ซิสซัส โดยมีนักบุญดิโอนีซีอุสลุงของนักบุญอัฟราเป็นบิชอปองค์ต่อมา
รัฐมุขนายกเอาคส์บวร์คเดิมก่อตั้งขึ้นในปี ค.ศ. 1007 เพื่อการเผยแพร่คริสต์ศาสนาในบริเวณเอาคส์บวร์คทางตะวันออกของเยอรมนี ในปี ค.ศ. 1250 ราชรัฐมุขนายกเอาคส์บวร์คก็กลายมาเป็นรัฐในเครือจักรวรรดิโรมันอันศักดิ์สิทธิ์ และในปี ค.ศ. 1802 ก็กลายเป็นส่วนหนึ่งของบาวาเรีย

**ดูเพิ่ม**
 จักรวรรดิโรมันอันศักดิ์สิทธิ์- เขตมุขนายก- เจ้าชายมุขนายก

**อ้างอิง**
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:ราชรัฐมุขนายก
หมวดหมู่:รัฐและดินแดนที่ก่อตั้งในคริสต์ศตวรรษที่ 9
หมวดหมู่:สิ้นสุดในคริสต์ศตวรรษที่ 19
หมวดหมู่:กลุ่มชวาเบีย
หมวดหมู่:ราชาธิปไตยในอดีต
G Star

G-Star พ.ศ. 2560
G★Star (เกาหลี: 지스타; G★, Game Show & Trade, All Round) เป็นงานจัดแสดงในประเทศเกาหลีใต้ จัดขึ้นโดย กระทรวงวัฒนธรรม, กีฬา และการท่องเที่ยว จัดขึ้นเพื่อแสดงศักยภาพและซื้อขายแลกเปลี่ยนเกมในอุตสาหกรรมเกมออนไลน์ของเกาหลี ซึ่งเป็นอีกหนึ่งงานจัดแสดงที่ทั่วโลกให้ความสำคัญ จัดขึ้นครั้งแรกเมื่อปี ค.ศ. 2005 ที่ศูนย์ประชุม KINTEX เมือง กยองกิดง
ในปีนี้ (ปี ค.ศ. 2009) งาน G★Star จะจัดขึ้นที่ศูนย์ประชุม BEXCO เมืองปูซาน ในวันที่ 26-29 พฤศจิกายน

**ประวัติ**

**G★Star 2005**
จัดเมือวันที่ 10 พฤศจิกายน - 13 พฤศจิกายน ค.ศ. 2005ที่ศูนยการประชุม KINTEX โดยมีผู้เข้าร่วมงานจากกว่า 15 ประเทศ และบริษัทกว่า 156 บริษัท ร่วมผู้จัดงาน 1,600คน และผู้เข้าชมงาน 150,000 คน

**อ้างอิง**

**ดูเพิ่ม**
 E3- Game Carnival- Tokyo Game Show- China Joy

**แหล่งข้อมูลอื่น**
  เว็บไซต์อย่างเป็นทางการของงาน G★Star
หมวดหมู่:งานจัดแสดง
หมวดหมู่:เกมออนไลน์
เอิร์ล

เอิร์ล (Earl) เป็นบรรดาศักดิ์ขุนนางในเกาะบริเตนใหญ่ เป็นภาษาแองโกล-ซัคเซินที่มีความหมายเหมือนกับคำว่า ยาร์ล (Jarl) ในภาษานอร์สโบราณที่แปลว่า "หัวหน้าเผ่า" ซึ่งคอยประจำดินแดนต่างๆเพื่อปกครองแทนกษัตริย์ ตำแหน่งเอิร์ลกินเมืองนี้เริ่มล้าสมัยในยุคกลางและถูกแทนที่ด้วยตำแหน่งดยุก ตำแหน่งเอิร์ลของอังกฤษยุคกลางมีฐานะเทียบเท่ากับเคานต์ในยุโรปแผ่นดินใหญ่
เอิร์ลถือว่าเป็นบรรดาศักดิ์ที่อยู่ต่ำกว่ามาร์ควิส แต่อยู่สูงกว่าไวเคานต์ เอิร์ลที่เป็นสตรีหรือภริยาของเอิร์ลจะถูกเรียกว่า เคาน์เตส (Countess)

**ดูเพิ่ม **
 บรรดาศักดิ์อังกฤษ 

หมวดหมู่:ขุนนางสหราชอาณาจักร
หมวดหมู่:บรรดาศักดิ์สหราชอาณาจักร
หมวดหมู่:บรรดาศักดิ์นอร์เวย์
หมวดหมู่:บรรดาศักดิ์ในทวีปยุโรป
หมวดหมู่:เคานต์
แม่แบบ:เหตุการณ์ปัจจุบัน/2552 มิถุนายน 26

* ไมเคิล แจ็กสันเสียชีวิตเนื่องจากโรคหัวใจณ โรงพยาบาลยูซีแอลเอ  (ทีเอ็มซี)
}
มุขมณฑล

มุขมณฑล (diocese) คริสต์ศาสนิกชนโรมันคาทอลิกเรียกว่า สังฆมณฑล  ในประเทศไทยกรมการศาสนาเรียกว่า เขตมิสซัง เป็นเขตการปกครองของคริสตจักรซึ่งมีมุขนายกเป็นประมุข แต่ละมุขมณฑลจะแบ่งออกเป็นเขตแพริช 
ในกรณีที่เป็นมุขมณฑลขนาดใหญ่และมีความสำคัญทางประวัติศาสตร์มากกว่ามุขมณฑลอื่นที่อยู่รอบ ๆ มุขมณฑลนั้นจะถูกยกสถานะขึ้นเป็นอัครมุขมณฑล โดยมีอัครมุขนายกเป็นประมุข อัครมุขนายกมีสถานะเป็นมุขนายกมหานคร มีอำนาจสูงกว่ามุขนายกปริมุขมณฑลซึ่งเป็นมุขนายกประจำมุขมณฑลอื่น ๆ ในภาคคริสตจักรเดียวกัน 
โครงสร้างการปกครองคริสตจักรแบบนี้เรียกว่า การจัดระเบียบองค์การแบบอิปิสโคปัล
มุขมณฑลยังอาจหมายถึง เขตมุขนายก (bishopric) หรือ อิปิสโคปัลซี (Episcopal see) แต่คำว่าอิปิสโคปัลซีมักใช้หมายถึงอาณาเขตที่ปกครองโดยบิชอป ขณะที่ bishopric อาจหมายถึงตำแหน่งบิชอปก็ได้ 

**เขตมิสซังโรมันคาทอลิกในประเทศไทย**
ศาสนจักรโรมันคาทอลิกในประเทศไทยแบ่งเขตการปกครองออกเป็น 2 ภาคคริสตจักร ซึ่งประกอบด้วย 11 เขตมิสซัง 2 ภาคคริสตจักรได้แก่- ภาคกรุงเทพมหานคร ประกอบด้วย
** เขตมิสซังกรุงเทพฯ มีอาณาเขตครอบคลุม 11 จังหวัด คือ กรุงเทพมหานคร ฉะเชิงเทรา (บางส่วน) นครนายก (เฉพาะอำเภอบ้านนา) นครปฐม นนทบุรี ปทุมธานี สุพรรณบุรี สมุทรปราการ สมุทรสาคร พระนครศรีอยุธยา และอ่างทอง
** เขตมิสซังจันทบุรี มีอาณาเขตครอบคลุม 8 จังหวัด คือ จันทบุรี ตราด ฉะเชิงเทรา (บางส่วน) นครนายก (เว้นอำเภอบ้านนา) ชลบุรี ปราจีนบุรี ระยอง และสระแก้ว
** เขตมิสซังราชบุรี มีอาณาเขตครอบคลุม 4 จังหวัด คือ ราชบุรี กาญจนบุรี เพชรบุรี และสมุทรสงคราม
** เขตมิสซังสุราษฎร์ธานี มีอาณาเขตครอบคลุม 15 จังหวัด คือ สุราษฎร์ธานี กระบี่ ชุมพร ตรัง ปัตตานี ประจวบคีรีขันธ์ นครศรีธรรมราช พังงา นราธิวาส ภูเก็ต พัทลุง ระนอง ยะลา สงขลา และสตูล
** เขตมิสซังเชียงใหม่ มีอาณาเขตครอบคลุม 4 จังหวัด คือ เชียงใหม่ แม่ฮ่องสอน ลำพูน และลำปาง (เว้นอำเภองาว) 
** เขตมิสซังนครสวรรค์ มีอาณาเขตครอบคลุม 13 จังหวัด คือ นครสวรรค์ กำแพงเพชร ชัยนาท ตาก พิจิตร เพชรบูรณ์ ลพบุรี สิงห์บุรี สระบุรี สุโขทัย อุทัยธานี พิษณุโลก และอุตรดิตถ์
** เขตมิสซังเชียงราย มีอาณาเขตครอบคลุม 5 จังหวัด คือ เชียงราย พะเยา แพร่ น่าน และลำปาง (เฉพาะอำเภองาว)  
ในบรรดาเขตมิสซังเหล่านี้ เขตมิสซังกรุงเทพฯ มีสถานะเป็นอัครมุขมณฑล มีอำนาจควบคุม 6 เขตมิสซังที่เหลือซึ่งเป็นปริมุขมณฑล- ภาคท่าแร่-หนองแสง ประกอบด้วย
** เขตมิสซังท่าแร่-หนองแสง มีอาณาเขตครอบคลุม 4 จังหวัด คือ สกลนคร นครพนม กาฬสินธุ์ และมุกดาหาร
** เขตมิสซังอุดรธานี มีอาณาเขตครอบคลุม 6 จังหวัด คือ อุดรธานี ขอนแก่น เลย หนองคาย บึงกาฬ และหนองบัวลำภู
** เขตมิสซังอุบลราชธานี มีอาณาเขตครอบคลุม 7 จังหวัด คือ อุบลราชธานี อำนาจเจริญ มหาสารคาม ยโสธร ร้อยเอ็ด สุรินทร์ และศรีสะเกษ
** เขตมิสซังนครราชสีมา มีอาณาเขตครอบคลุม 3 จังหวัด คือ นครราชสีมา ชัยภูมิ และบุรีรัมย์
ในบรรดาเขตมิสซังเหล่านี้ เขตมิสซังท่าแร่-หนองแสงมีสถานะเป็นอัครมุขมณฑล มีอำนาจควบคุม 3 เขตมิสซังที่เหลือซึ่งเป็นปริมุขมณฑล

**อ้างอิง ==
จักรพรรดิมานูเอลที่ 1 โคมเนนอส

จักรพรรดิมานูเอลที่ 1 โคมเนนอส หรือ โคมเนนัส  (Manuel I Komnenos หรือ Comnenus, Μανουήλ Α' Κομνηνός) (28 พฤศจิกายน ค.ศ. 1118 – 24 กันยายน ค.ศ. 1180) มานูเอลที่ 1 โคมเนนอสเป็นจักรพรรดิแห่งจักรวรรดิไบแซนไทน์ของราชวงศ์โคมเนนอส ผู้ทรงครองราชย์ระหว่างวันที่ 5 เมษายน ค.ศ. 1143 จนเสด็จสวรรคตเมื่อวันที่ 24 กันยายน ค.ศ. 1180 โดยมีจักรพรรดิอเล็กซิออสที่ 2 โคมเนนอสเป็นผู้ครองราชย์ต่อมา มานูเอลที่ 1 โคมเนนอสเสด็จพระราชสมภพเมื่อวันที่ 28 พฤศจิกายน ค.ศ. 1118 เป็นพระราชโอรสในจักรพรรดิจอห์นที่ 2 โคมเนนอส 
มานูเอล โคมเนนอสทรงปกครองในช่วงหัวเลี้ยวหัวต่อของจักรวรรดิและของบริเวณเมดิเตอเรเนียน พระองค์มีพระราชประสงค์ที่จะฟื้นฟูจักรวรรดิให้รุ่งเรืองเช่นในอดีตในฐานะมหาอำนาจของบริเวณเมดิเตอเรเนียนโดยทรงดำเนินนโยบายทางการต่างประเทศอันทะเยอทะยาน ที่รวมทั้งการสร้างพันธมิตรกับพระสันตะปาปา, ทรงรุกรานคาบสมุทรอิตาลี, และทรงสามารถดำเนินสงครามครูเสดครั้งที่ 2 ฝ่าอันตรายของจักรวรรดิของพระองค์ได้ และทรงก่อตั้งระบบการพิทักษ์แก่อาณาจักรครูเสดต่างๆ เมื่อฝ่ายมุสลิมนำทัพเข้ามายังดินแดนศักดิ์สิทธิ์พระองค์ก็เข้าร่วมเป็นพันธมิตรกับราชอาณาจักรเยรูซาเลมในไปการรุกรานฟาติมิดอียิปต์ มานูเอล โคมเนนอสทรงมีบทบาทในการเปลี่ยนแปลงแผนที่เขตแดนทางการเมืองของคาบสมุทรบอลข่านและเมดิเตอเรเนียนตะวันออกโดยทรงทำให้ราชอาณาจักรฮังการีและอาณาจักรครูเสดมาอยู่ภายใต้อิทธิพลของพระองค์ และทรงรณรงค์อย่างเอาจริงเอาจังในอาณาจักรที่อยู่ใกล้เคียงทั้งทางด้านตะวันออกและตะวันตก แต่ในปลายรัชสมัยความสำเร็จของพระองค์ทางด้านตะวันออกก็ต้องมาเสียไปกับความพ่ายแพ้ในยุทธการไมริโอเคฟาลอน (Battle of Myriokephalon) ซึ่งเป็นความเพลี่ยงพล้ำของพระองค์เองในการพยายามโจมตีที่มั่นของฝ่ายเซลจุคที่มีการป้องกันอย่างแข็งแรง
มานูเอลทรงได้รับการขนานพระนามว่า “ho Megas” หรือ “มหาราช” () โดยกรีก และทรงเป็นผู้นำผู้ทรงสามารถสร้างความจงรักภักดีจากผู้ตามอย่างเหนียวแน่น นักประวัติศาสตร์จอห์น คินนามอส (John Kinnamos) กล่าวว่ามานูเอลทรงเป็นผู้มีคุณลักษณะสมกับเป็นวีรบุรุษในประวัติศาสตร์ นอกจากนั้นก็ยังทรงเป็นผู้ที่ได้รับความนับถือจากนักรบครูเสดจากตะวันตกว่าเป็นพระมหากษัตริย์ผู้ทรงคุณธรรมแห่งกรุงคอนสแตนติโนเปิล แต่นักประวัติศาสตร์สมัยใหม่ไม่่ค่อยเห็นด้วยกับความเห็นเดิมเท่าใดนัก และกล่าวว่าอำนาจที่ทรงมีมิได้มาจากความสำเร็จของพระองค์เองแต่เป็นอำนาจของราชวงศ์โคมเนนอสที่พระองค์เป็นสมาชิก และยังกล่าวว่าอำนาจของไบแซนไทน์ลดลงอย่างรวดเร็วหลังจากการสวรรคตของพระองค์ซึ่งก็อาจจะเป็นได้ว่าได้เริ่มขึ้นในระหว่างที่ยังมีพระชนมายุอยู่

**อ้างอิง**

**ข้อมูลเพิ่มเติม **
 จักรวรรดิไบแซนไทน์- สงครามครูเสดครั้งที่ 2

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 1661
หมวดหมู่:จักรพรรดิไบแซนไทน์
หมวดหมู่:บุคคลในสงครามครูเสดครั้งที่ 2
หมวดหมู่:มหาราช
จักรพรรดิอเล็กซิออสที่ 2 โคมเนนอส

จักรพรรดิอเล็กซิออสที่ 2 โคมเนนอส (italic=yes; 10 กันยายน ค.ศ. 116964 – ตุลาคม ค.ศ. 1183) อเล็กซิออสที่ 2 โคมเนนอสเป็นจักรพรรดิแห่งจักรวรรดิไบแซนไทน์ของราชวงศ์โคมเนนอส ผู้ทรงครองราชย์ต่อจากพระราชบิดาจักรพรรดิมานูเอลที่ 1 โคมเนนอส​ ระหว่างปี ค.ศ. 1180 ขณะพระชนม์​ได้​เพียง​ 11 พรรษา​ จนเสด็จสวรรคตเมื่อเดือน ตุลาคม ค.ศ. 1183​ ขณะพระชนม์​ได้​ 14 พรรษา

**หมายเหตุ**

**อ้างอิง**

**อ่านเพิ่ม**
 Harris, Jonathan, Byzantium and the Crusades, Bloomsbury, 2nd ed., 2014. 978-1-78093-767-0
*Citation | last = Plate | first = William | title = Alexios II Komnenos | editor = William Smith | editor-link = William Smith (lexicographer) | encyclopedia = Dictionary of Greek and Roman Biography and Mythology | volume = 1 | pages = 130 | publisher = Little, Brown and Company | location = Boston | year = 1867 | url = http://quod.lib.umich.edu/cgi/t/text/pageviewer-idx?c=moa;cc=moa;idno=acl3129.0001.001;q1=demosthenes;size=l;frm=frameset;seq=145;page=root;view=image-  language = el, Vols. A1, A2 &  B
หมวดหมู่:บุคคลที่เกิดในปี พ.ศ. 1712
หมวดหมู่:จักรพรรดิไบแซนไทน์
หมวดหมู่:พระมหากษัตริย์ที่ถูกปลงพระชนม์
หมวดหมู่:พระมหากษัตริย์ที่สวรรคตขณะทรงพระเยาว์
จักรพรรดิกาเลริอุส

จักรพรรดิกาเลริอุส หรือ กาอิอัส กาเลริอุส วาเลริอัส แม็กซิมิอานัส (italic=yes) (ราว ค.ศ. 260 – ปลายเมษายนหรือต้นพฤษภาคม ค.ศ. 311) กาเลริอุสทรงเป็นซีซาร์ภายใต้จักรพรรดิไดโอคลีเชียนระหว่างราววันที่ 1 มีนาคม หรือ 21 พฤษภาคม ค.ศ. 293 ถึงวันที่ 1 พฤษภาคม ค.ศ. 305 ต่อมาก็ทรงเป็นจักรพรรดิแห่งจักรวรรดิโรมันร่วมกับคอนแสตนติอัส คลอรัสระหว่างวันที่ 1 พฤษภาคม ค.ศ. 305 ถึงปลายเดือนเมษายนหรือต้นเดือนพฤษภาคม ค.ศ. 311, ร่วมกับเฟลเวียส วาเลริอัส เซเวรัส จนถึงฤดูใบไม้ผลิ ค.ศ. 307, ร่วมกับคอนสแตนตินที่ 1 จนถึงเดือนพฤศจิกายน ค.ศ. 308 และร่วมกับลิซินิอัส จนถึง ค.ศ. 311

**อ้างอิง**

**ข้อมูลเพิ่มเติม**
 จักรวรรดิโรมัน

**แหล่งข้อมูลอื่น**
หมวดหมู่:จักรพรรดิโรมัน
จตุราธิปไตย

ไฟล์:Roman Empire about 395.jpg|thumb|280px|แผนที่จักรวรรดิโรมันราว ค.ศ. 395 แสดงเขตการปกครองของกองเพรทอเรียนของกอล, อิตาลี, อิลลิคัม และโอเรียน (ตะวันออก) ซึ่งเป็นการแบ่งตามแนวอิทธิพลการปกครองของผู้นำทั้งสี่คน แต่ในปี ค.ศ. 395 เพรทอเรียนแห่งอิลลิคัมทางตะวันตกที่รวมทั้งเซอร์มิอัมก็ถูกผนวกเข้ากับเพรทอเรียนแห่งอิตาลี 
จตุราธิปไตย หรือ สมัยสี่จักรพรรดิ (italic=yes) คำว่า “Tetrarchy” มาจากภาษากรีกที่แปลว่า “การนำโดยผู้นำสี่คน” โดยทั่วไปแล้วหมายถึงรัฐบาลที่แบ่งอำนาจการปกครองระหว่างบุคคลสี่คน แต่มักจะหมายถึงระบบจตุราธิปไตยที่ก่อตั้งโดยจักรพรรดิไดโอคลีเชียนในปี ค.ศ. 293 หลังจากที่สมัยวิกฤติการณ์ของคริสต์ศตวรรษที่ 3 ยุติลงและความมั่นคงของจักรวรรดิโรมันได้รับการรื้อฟื้นขึ้นอีกครั้ง ระบบจตุราธิปไตยใช้ในการปกครองจักรวรรดิต่อมาจนถึงราว ค.ศ. 313 เมื่อความขัดแย้งภายในกำจัดผู้อ้างอำนาจต่าง ๆ ออกไปหมดจนเหลือแต่จักรพรรดิคอนแสตนตินที่ 1 ผู้ครองจักรวรรดิโรมันตะวันออก และจักรพรรดิลิซินิอัส ผู้ครองจักรวรรดิโรมันตะวันตก

**อ้างอิง**
 fix-attempted=yes 

**ดูเพิ่ม**
 จักรวรรดิโรมัน - จักรวรรดิโรมันตะวันตก - จักรวรรดิโรมันตะวันออก 
หมวดหมู่:ระบอบการปกครอง
หมวดหมู่:ราชาธิปไตย
หมวดหมู่:คณาธิปไตย
หมวดหมู่:จักรพรรดิ
หมวดหมู่:ระบบการปกครองของจักรวรรดิโรมัน
เอมีล ลูแบ

เอมีล ฟร็องซัว ลูแบ (Émile François Loubet) อดีต ประธานาธิบดีฝรั่งเศส , นายกรัฐมนตรีฝรั่งเศส และผู้ปกครองร่วมแห่งอันดอร์รา

**ประวัติ**
เอมีล ลูแบ เกิดเมื่อวันที่ 31 ธันวาคม ค.ศ. 1838 ได้เข้ารับราชการในช่วงปลายยุคจักรวรรดิฝรั่งเศสที่ 2คือในปีค.ศ. 1869ขณะอายุเพียง 31 ปี  เมื่อจักรวรรดิสิ้นสุดลงในปีค.ศ. 1870 ลูแบได้รับราชการต่อในยุคสาธารณรัฐฝรั่งเศสที่ 3จนได้เป็น นายกรัฐมนตรีฝรั่งเศสคนที่ 58 ดำรงตำแหน่งตั้งแต่วันที่ 27 กุมภาพันธ์ ค.ศ. 1892ขณะอายุได้ 53 ปีแต่ดำรงตำแหน่งได้เพียง 8 เดือน ก็ออกจากตำแหน่งเมื่อวันที่ 6 ธันวาคม ปีเดียวกันและได้ลงสมัครชิงตำแหน่งประธานาธิบดีฝรั่งเศสและชนะการเลือกตั้งได้ดำรงตำแหน่งตั้งแต่วันที่ 18 กุมภาพันธ์ ค.ศ. 1899ขณะอายุได้ 60 ปีและลงจากตำแหน่งในวันที่ดำรงตำแหน่งครบ 7 ปีคือในวันที่ 18 กุมภาพันธ์ ค.ศ. 1906 
เอมีล ลูแบ ถึงแก่อสัญกรรมเมื่อวันที่ 20 ธันวาคม ค.ศ. 1929 ขณะอายุได้ 90 ปี

**เครื่องราชอิสริยาภรณ์**
 80px เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ฝ่ายหน้า (ม.จ.ก.) (ประเทศไทย)
หมวดหมู่:ประธานาธิบดีฝรั่งเศส
หมวดหมู่:นายกรัฐมนตรีฝรั่งเศส
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)
หมวดหมู่:บุคคลจากจังหวัดโดรม
ฆวน ตอร์เรส

ควน ลุยส์ ตอร์เรส (Juan Luis Torres) นักมวยสากลชาวเม็กซิโก เกิดเมื่อ 17 พฤษภาคม พ.ศ. 2518 สถิติการชก 31 ครั้ง ชนะ 2 (น็อค 1) เสมอ 1 แพ้ 28

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ NABF รุ่นซูเปอร์แบนตัมเวทเมื่อ 14 กรกฎาคม 2538 แพ้คะแนน อีริค โมราเลส ที่สหรัฐ
** ชิงแชมป์ PABA รุ่นแบนตัมเวทเมื่อ 6 กรกฎาคม 2539 แพ้น็อค หลักหิน ซีพียิม ยก 7 ที่ กทม.
** ชิงแชมป์ WBC Continental Americas รุ่นเฟเธอร์เวทเมื่อ 5 กันยายน 2540 แพ้น็อค มานูเอล ชาเวซ ยก 6 ที่ เม็กซิโก

**อ้างอิง**
  สถิติการชก boxrec.com 
หมวดหมู่:นักมวยสากลชาวเม็กซิโก
เกาะอัลคาทราซ

เกาะอัลคราทราซ
เกาะอัลคาทราซ (บางครั้งเรียกว่า อัลคาทราซ หรือ เดอะร็อค) เป็นเกาะเล็ก ๆ ที่ตั้งอยู่กลางอ่าวซานฟรานซิสโก ในแคลิฟอร์เนีย ประเทศสหรัฐอเมริกา เกาะนี้เคยเป็นสถานที่ตั้งประภาคาร ป้อมปราการของกองทัพ และยังเป็นคุกทหารจนถึงปี 1963 หลังจากนั้น เกาะอัลคาทราซก็กลายเป็นสถานที่ท่องเที่ยว
ปัจจุบันนี้ เกาะอัลคาทราซเป็นสถานที่ทางประวัติศาสตร์จากการอนุมัติโดยหน่วยงานอุทยาน แห่งชาติ ที่เป็นส่วนหนึ่งของ "Golden Gate National Recreation Area" และเปิดเป็นสถานที่ท่องเที่ยว นักท่องเที่ยวสามารถไปเยี่ยมชมโดยเรือเฟอร์รี่จากท่าเรือ 33 ใกล้กับ ฟิชเชอร์แมนวาร์ฟ (Fisherman's Wharf) ในซานฟรานซิสโก นอกจากนี้เกาะแห่งนี้ยังได้รับการขึ้นทะเบียนเป็นโบราณสถานของชาติในปี 1986
ชื่อของเกาะได้รับการตั้งขึ้นเมื่อปี 1775 เมื่อนักสำรวจชาวสเปน ฮวน มานูเอล เดอ อยาลา ทำการสำรวจอ่าวซานฟานซิสโก และตั้งชื่อตามขนาดของเกาะว่า ลา อิสลา เดอ ลอส อัลคาทราซ ซึ่งแปลว่า "เกาะแห่งนกกระทุง" เกาะแห่งนี้ไม่เหมาะที่จะอยู่อาศัย เนื่องจากกระแสน้ำทะเล พืชผักที่มีปริมาณน้อยมาก และพื้นดินที่แห้งแล้ง
เนื่องจากเกาะแห่งนี้ตั้งอยู่โดดเดี่ยวกลางอ่าวตามธรรมชาติ ล้อมรอบด้วยน้ำที่มีอุณหภูมิเยือกแข็งและคลื่นลมแรง เกาะอัลคาทราซ จึงได้รับการพิจารณาให้ใช้เป็นที่คุมขังนักโทษ ในปี 1861 เกาะนี้ได้เป็นที่รองรับนักโทษจากสงครามกลางเมืองจากรัฐต่าง ๆ และผลพวงจากสงครามสเปน-อเมริกัน ในปี 1898 ทำให้จำนวนนักโทษเพิ่มขึ้นจาก 26 คน เป็น 450 คน จากนั้นในปี 1906 ได้เกิดแผ่นดินไหวในซานฟานซิสโก (ที่ทำลายเมืองนี้อย่างรุนแรง) บรรดานักโทษจึงถูกย้ายไปบนเกาะเพื่อความปลอดภัย ในปี 1912 มีการก่อสร้างคุกขนาดใหญ่ที่ใจกลางเกาะ และในปลายทศวรรษ 1920 อาคารสามชั้นนี้ก็เสร็จสมบูรณ์
กองทัพสหรัฐใช้เกาะอัลคาทราซมามากว่า 80 ปี คือจากปี 1850 จนถึงปี 1933 จากนั้นเกาะนี้ได้ย้ายไปอยู่ภายใต้การดูแลของกระทรวงยุติธรรมเพื่อใช้เป็นที่คุมขังนักโทษ รัฐบาลได้ใช้เป็นสถานที่ดัดสันดานที่มีระบบรักษาความปลอดภัยสูงสุด ปราศจากสิทธิพิเศษใด ๆ เพื่อจัดการกับบรรดานักโทษ และแสดงถึงประสิทธิภาพทางกฎหมายที่รัฐบาลต้องการลดคดีอาชญากรรมที่มีมากมาย ในช่วงปี 1920 และปี 1930
เกาะอัลคาทราซ ไม่ใช่ "เกาะแห่งความชั่วร้ายของอเมริกา" อย่างที่ปรากฏในหนังสือและภาพยนตร์ต่าง ๆ จำนวนนักโทษโดยเฉลี่ยประมาณคือ 260-275 คน (จำนวนนักโทษนี้ยังไม่ถึงปริมาณที่รองรับได้สูงสุด 336 คน ซึ่งนับได้ว่าจำนวนนักโทษของเกาะมีสัดส่วนน้อยกว่า 1% ของจำนวนนักโทษทั่วประเทศ) มีนักโทษมากมายถูกพิพากษาไว้ชีวิต และมีสภาพความเป็นอยู่ที่ดีกว่านักโทษที่อื่น (ยกตัวอย่างเช่น นักโทษหนึ่งคนต่อหนึ่งห้องขัง) ซึ่งมีนักโทษหลายคนขอย้ายไปอยู่ที่เกาะอัลคาทราซ 
เกาะดังกล่าวถูกนำไปใช้เป็นสถานที่หลักในการดำเนินเนื้อเรื่องภาพยนตร์ชุด เรซิเดนต์อีวิล (ภาพยนตร์ชุด) Resident Evil: Death Island ผีชีวะ เชื้อคลั่งเกาะหายนะ

**อ้างอิง**

**แหล่งข้อมูลอื่น**
  คุกอัลคาทราส date=2012-02-04 
*-122.423333
หมวดหมู่:National Historic Landmarks in the San Francisco Bay Area
หมวดหมู่:Paranormal places
หมวดหมู่:Golden Gate National Recreation Area
หมวดหมู่:เกาะของอ่าวซานฟรานซิสโก
หมวดหมู่:ภูมิสัณฐานในซานฟรานซิสโก
หมวดหมู่:Defunct prisons in California
หมวดหมู่:พิพิธภัณฑ์คุก
หมวดหมู่:1850 establishments
หมวดหมู่:พิพิธภัณฑ์ซานฟรานซิสโก
มาร์เชลโล ลิปปี

มาร์เชลโล ลิปปี (Marcello Lippi) เกิดเมื่อวันที่ 12 เมษายน ค.ศ. 1948 เป็นผู้จัดการทีมฟุตบอลและอดีตนักฟุตบอล สร้างชื่อในฐานะผู้จัดการทีมที่ประสบความสำเร็จสูงสุดคนหนึ่งในโลกกับสโมสรยูเวนตุส เขานำทีมชาติอิตาลี คว้าแชมป์ฟุตบอลโลก ปี 2006
หมวดหมู่:นักฟุตบอลชาวอิตาลี
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมสโมสรกีฬาฟุตบอลนาโปลี
หมวดหมู่:ผู้จัดการทีมสโมสรฟุตบอลอินแตร์นาซีโอนาเลมีลาโน
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:ผู้จัดการทีมในชุดชนะเลิศฟุตบอลโลก
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:ผู้จัดการทีมฟุตบอลทีมชาติอิตาลี
หมวดหมู่:บุคคลจากแคว้นตอสคานา
หมวดหมู่:ผู้จัดการทีมฟุตบอลในเอเชียนคัพ 2019
เจ้าพระยาโกษาธิบดี (เหล็ก)

เจ้าพระยาโกษาธิบดี นามเดิม เหล็ก เป็นบุตรคนโตของเจ้าแม่วัดดุสิต พระนมชั้นเอกในสมเด็จพระนารายณ์มหาราช

**ประวัติ**
เจ้าพระยาโกษาธิบดี มีนามเดิมว่า เหล็ก เกิดเมื่อปี พ.ศ. 2175 ในรัชสมัยสมเด็จพระเจ้าปราสาททอง มีน้องชาย 1 คน คือ เจ้าพระยาโกษาธิบดี (ปาน) และน้องสาว 1 คน ชื่อ แจ่ม แช่ม หรือ ฉ่ำ
เจ้าพระยาโกษาธิบดีและน้องชายต่างเป็นข้าหลวงคนสำคัญของสมเด็จพระนารายณ์มหาราช กล่าวคือ เมื่อกลุ่มขุนนางอาวุโสซึ่งเป็นกลุ่มที่ให้การช่วยเหลือให้สมเด็จพระนารายณ์มหาราชได้ขึ้นครองราชย์หมดอำนาจลง กลุ่มขุนนางหนุ่มซึ่งนำโดยท่านและน้องชายจึงขึ้นมามีอำนาจแทน ท่านได้เป็นแม่ทัพในการสงครามหลายครั้งในต้นแผ่นดินสมเด็จพระนารายณ์มหาราช
เจ้าพระยาโกษาธิบดีถึงแก่อสัญกรรมในปี พ.ศ. 2226 โดยถูกเฆี่ยนด้วยไม้หวายจนเสียใจและตรอมใจจนสิ้นชีวิต สาเหตุเพราะไม่เห็นด้วยกับการสร้างป้อมปราการ และมีบันทึกจากชาวฝรั่งเศสร่วมสมัยว่า เจ้าพระยาโกษาธิบดีรับสินบนเป็นเงิน 50 ชั่ง (ประมาณ 4,000 บาทเมื่อเทียบกับสมัยปัจจุบัน)

**ในวัฒนธรรมสมัยนิยม**
ละครโทรทัศน์อิงประวัติศาสตร์เรื่อง บุพเพสันนิวาส ออกฉายครั้งแรกทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "โกษาเหล็ก" หรือ "เจ้าพระยาโกษาธิบดี" รับบทโดยสุรศักดิ์ ชัยอรรถ

**อ้างอิง**
หล็ก
หมวดหมู่:ชาวไทยเชื้อสายมอญ
หมวดหมู่:ขุนนางในสมัยราชวงศ์ปราสาททอง
เลขโดดตรวจสอบ

เลขโดดตรวจสอบ  (check digit) คือรูปแบบหนึ่งของการตรวจสอบด้วยส่วนซ้ำซ้อน (redundancy check) เพื่อการตรวจหาความผิดพลาด เป็นตัวเลขหนึ่งหลักหรือมากกว่าซึ่งเทียบเท่าได้กับผลรวมตรวจสอบ (checksum) ซึ่งคำนวณมาจากตัวเลขหลักอื่น ๆ ในชุดหมายเลข เลขโดดตรวจสอบนิยมใช้กับรหัสตัวเลขหรือตัวอักษรขนาดยาว เช่น เลขในบัตรประจำตัวประชาชน บาร์โค้ด บัญชีเงินฝาก บัตรเครดิต และหมายเลขของการลงทะเบียนต่าง ๆ
การตรวจสอบว่าชุดหมายเลขหนึ่ง ๆ ถูกต้องหรือไม่ คือการคำนวณตามสูตรที่กำหนดไว้ ถ้าเลขที่คำนวณได้ตรงกับเลขโดดตรวจสอบ แสดงว่าเป็นชุดหมายเลขที่ถูกต้อง สามารถยอมรับได้ (แต่จะมีในระบบหรือไม่ก็เป็นอีกประเด็นหนึ่ง) ข้อดีของเลขโดดตรวจสอบคือ สามารถป้องกันการปลอมแปลงชุดหมายเลขได้ในระดับหนึ่ง สามารถทำให้เข้ากับมาตรฐานของระบบอื่น แต่ข้อเสียคือหากสูตรที่คำนวณไม่รัดกุมหรือถูกเผยแพร่ในแหล่งสาธารณะ และตัวเลขที่ใช้แทนเลขโดดตรวจสอบก็มีจำนวนจำกัด อาจทำให้สามารถคาดเดาได้และแกะสูตรได้โดยง่าย

**อ้างอิง**
หมวดหมู่:การตรวจหาและแก้ความผิดพลาด
โรงพยาบาลสมเด็จพระยุพราชปัว

โรงพยาบาลสมเด็จพระยุพราชปัว เป็นโรงพยาบาลสมเด็จพระยุพราช ขนาด 110 เตียง ตั้งอยู่ในพื้นที่อำเภอปัว จังหวัดน่าน เริ่มดำเนินการครั้งแรกเมื่อปี พ.ศ. 2514

**ประวัติ**
โรงพยาบาลสมเด็จพระยุพราชปัว เริ่มดำเนินการครั้งแรกในปี พ.ศ. 2514 โดยจัดตั้งเป็น สถานีอนามัยชั้นหนึ่ง ประจำอำเภอปัว โรงพยาบาลสมเด็จพระยุพราชปัว ได้รับการขยายเป็นโรงพยาบาล ขนาด 60 เตียงในปี พ.ศ. 2526 และขนาด 90 เตียงในปี พ.ศ. 2538 และได้รับงบประมาณก่อสร้างอาคาร เพื่อขยายการให้บริการเรื่อยมา- พ.ศ. 2518 ได้รับการยกฐานะเป็นโรงพยาบาลขนาด 10 เตียง มีชื่อว่า โรงพยาบาลปัว- พ.ศ. 2520 จึงได้มีการจัดตั้งเป็น โรงพยาบาลสมเด็จพระยุพราชปัว ขนาด 30 เตียง โดยพระบาทสมเด็จพระเจ้าอยู่หัว ครั้นทรงดำรงพระราชอิสริยยศ เป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินทรงวางศิลาฤกษ์ เมื่อวันที่ 19 สิงหาคม พ.ศ. 2520 และเปิดทำการเมื่อวันที่ 27 มีนาคม พ.ศ. 2522- พ.ศ. 2526 หลังจากนั้นได้รับงบประมาณจากกระทรวงสาธารณสุขขยายโรงพยาบาลเป็นขนาด 60 เตียง โดยก่อสร้างตึกผู้ป่วยในเพิ่ม 1 หลังพร้อมครุภัณฑ์- พ.ศ. 2531 ก่อสร้างอาคารตึกคลอด และตึกผ่าตัด 1 หลังและในปีงบประมาณ 2535 ได้งบประมาณต่อเติมอาคารผู้ป่วยนอก เพื่อขยายเป็นที่ให้บริการอุบัติเหตุและฉุกเฉิน- พ.ศ. 2538 ได้รับการยกฐานะ ให้เป็นโรงพยาบาลชุมชนขนาด 90 เตียง ได้รับจัดสรรงบประมาณ 8,950,000 บาทสร้างอาคารผู้ป่วยในขนาด 60 เตียงเปิดให้บริการ 30 ธันวาคม พ.ศ. 2539- พ.ศ. 2539 ได้รับจัดสรรงบประมาณสร้างอาคารอุบัติเหตุ 1 หลัง เป็นเงิน 19,872,000 บาท และได้เปิดให้บริการในวันที่ 1 พฤษภาคม พ.ศ. 2540- พ.ศ. 2545 ได้รับงบประมาณ 24,500,000 บาท ในการสร้างอาคารผู้ป่วยนอกขนาด 120 เตียง เปิดให้บริการ ในวันที่ 28 กรกฎาคม พ.ศ. 2547- พ.ศ. 2551 ได้รับงบประมาณ ก่อสร้าง อาคารพญาภูคา เป็นอาคารผ่าตัด ชันสูตร เอกซเรย์และหอผู้ป่วย 4 ชั้น เป็นเงิน 46,666,000 บาท

**อ้างอิง**

**แหล่งข้อมูลอื่น**
สมเด็จพระยุพราชปัว
ปัว
หมวดหมู่:สิ่งก่อสร้างในอำเภอปัว
พระเจ้าหลุยส์ที่ 17 แห่งฝรั่งเศส

เจ้าชาย หลุยส์-ชาร์ล แห่งฝรั่งเศส (Louis-Charles de France) หรือที่กลุ่มกษัตริย์นิยมในฝรั่งเศสนับถือเป็น พระเจ้าหลุยส์ที่ 17 แห่งฝรั่งเศส (Louis XVII de France) และพระเจ้าหลุยส์ที่ 4 แห่งนาวาร์ (Louis IV de Navarre) ทรงเป็นกษัตริย์แห่งองค์ที่ 6 แห่งราชวงศ์บูร์บง ประสูติเมื่อวันที่ 27 มีนาคม พ.ศ. 2328 ณ เมืองแวร์ซายส์ โดยเป็นพระราชโอรสองค์ที่ 2 ใน พระเจ้าหลุยส์ที่ 16 แห่งฝรั่งเศส และพระนางมารี มารี อ็องตัวแน็ตแห่งออสเตรีย เมื่อแรกประสูตินั้น พระองค์มีพระอิสริยยศเป็นดยุคแห่งนอร์ม็องดี ต่อมาจึงได้ทรงดำรงพระยศเป็นโดแฟ็งแห่งเวียนนัวส์ (Dauphin de Viennois) ซึ่งเป็นตำแหน่งของรัชทายาทฝรั่งเศส และ "ปรินซ์รอแยลออฟฟรานซ์" (Prince Royal of France) ในปี พ.ศ. 2332 และ พ.ศ. 2334 ตามลำดับ
พระองค์ได้ทรงรับสืบทอดพระอิสริยยศ พระมหากษัตริย์แห่งฝรั่งเศสและนาวาร์ เมื่อวันที่ 21 มกราคม พ.ศ. 2336 หลังจากที่พระราชบิดาทรงถูกคณะปฏิวัติสำเร็จโทษด้วยการตัดพระเศียรในวันนั้น ซึ่งพระองค์เองก็ทรงถูกคณะปฏิวัติคุมขังตราบจนเสด็จสวรรคตในวันที่ 8 มิถุนายน พ.ศ. 2338 โดยที่ไม่มีโอกาสจะได้ขึ้นครองราชสมบัติเยี่ยงกษัตริย์พระองค์อื่นแต่อย่างใด สิริรวมพระชนมายุได้ 10 พรรษาโดยโรควัณโรค แต่หลักฐานก็ยังไม่แน่ชัดเพราะว่า บางคนเล่ากันว่าพระองค์ได้มีสหายคนสนิทได้ลักลอบพาตัวพระองค์ออกนอกประเทศและไม่เปิดเผยนามที่แท้จริงของพระองค์โดยสมัยนั้นมีถึง 30 คนที่ปลอมตนเองว่าเป็นพระองค์
หมวดหมู่:ราชวงศ์บูร์บง
หมวดหมู่:พระมหากษัตริย์ฝรั่งเศส
หมวดหมู่:พระมหากษัตริย์ที่สวรรคตขณะทรงพระเยาว์
หมวดหมู่:ราชกุมารแห่งฝรั่งเศส
หมวดหมู่:ผู้อ้างสิทธิในราชบัลลังก์
หมวดหมู่:ดยุกแห่งนอร์ม็องดี
หมวดหมู่:พระราชโอรสในพระมหากษัตริย์
หมวดหมู่:พระราชบุตรในพระเจ้าหลุยส์ที่ 16 แห่งฝรั่งเศส
แมนโดลิน

แมนโดลิน
แมนโดลิน (mandolin) เป็นเครื่องดนตรีตระกูลลูต มีสาย 4 คู่ (8 สาย) หรือ 6 คู่ (12 สาย) ตั้งเสียงเท่ากันเป็นคู่ มีลูกบิดคล้ายกีตาร์ใช้ในการตั้งเสียง และมีนม (feat) รองรับสาย เวลาเล่นจะใช้นิ้วมือซ้ายจับตัวแมนโดลินและใช้มือขวาดีด ลักษณะการดีดคล้ายการดีดกีตาร์โดยใช้พิค (pick) เสียงที่เกิดจากแมนโดลินมีความไพเราะเป็นเสียงที่มีคุณภาพ เร้าอารมณ์ได้ดีโดยเฉพาะอารมณ์โศกเศร้าเกี่ยวกับความรัก แมนโดลินมีถิ่นกำเนิดที่ประเทศอิตาลี เป็นเครื่องดนตรีที่ชาวอิตาเลียนนิยมแพร่หลายกัน ใน ค.ศ. 1713 ได้มีผู้นำเอาแมนโดลินมาเล่นผสมในวงคอนเสิร์ตในประเทศอังกฤษ
หมวดหมู่:เครื่องสาย
วุฒิภาวะ

วุฒิภาวะ (Maturity) คือ ความสามารถในการยับยั้งชั่งใจหรือควบคุมอารมณ์ความต้องการของตนเอง ภาวะที่ได้รับการพัฒนาเต็มบริบูรณ์ ทำให้บุคคลมีคุณสมบัติ คุณภาพเต็มตัวในด้านบุคลิกภาพและพฤติกรรมด้านอารมณ์ 

**นิรุกติศาสตร์**
ส่วนในภาษาไทย คำว่า '"วุฒิ" แปลว่า ภูมิรู้ ความเจริญ ความงอกงาม ความเป็นผู้ใหญ่ และคำว่า '"ภาวะ" แปลว่า ความมี ความเป็น ความปรากฏ' ฉะนั้นในความหมายของคำว่า วุฒิภาวะ พอสรุปได้ว่าคือ ความมี ความเป็น ความปรากฏ ที่เป็นภูมิรู้ ความเจริญ ความงอกงาม ความเป็นผู้ใหญ่ทางบุคลิกภาพและพฤติกรรม ทางอารมณ์
เขาตะเกียบ

ไฟล์:วัดเขาตะเกียบช่วงบ่าย.jpg|thumb|วัดเขาตะเกียบ
เขาตะเกียบ
เขาตะเกียบ เป็นเขาหินปูน ที่ตั้งยื่นออกไปในทะเล โดยเป็นสถานที่ชมวิวที่สามารถมองเห็นชายหาดหัวหิน จังหวัดประจวบคีรีขันธ์ จากโค้งหาดของ หาดตะเกียบ

**สถานที่ตั้ง**
เขาตะเกียบ อยู่ห่างจากตัวอำเภอหัวหินไปทางทิศใต้ประมาณ 14 กิโลเมตร มีทางแยกซ้ายมือจากถนนเพชรเกษมที่กิโลเมตร 221 เข้าไปประมาณ 500 เมตร โดยมีชุมชนเขาตะเกียบอยู่ก่อนถึงทางขึ้นเขา
เขาตะเกียบเป็นเขาที่ยื่นออกไปในทะเลมีโขดหินสวยงาม โดยมีวัดเขาตะเกียบตั้งอยู่บนเขา ซึ่งเป็นที่ประดิษฐานพระพุทธรูปปางห้ามญาติขนาดใหญ่ที่หันหน้าออกสู่ทะเล บนยอดเขามีทางเดินขึ้นไปสามารถชมทิวทัศน์ของท้องทะเลและตัวเมืองหัวหินได้อย่างชัดเจน ชายหาดเขาตะเกียบมีความยาวประมาณ 1.5 กิโลเมตร มีความลาดชันน้อย ทรายขาวละเอียด บริเวณชายหาดมีร้านอาหาร โรงแรม ที่พักและร้านจำหน่ายสินค้าจากชาวประมงและของทะเลแห้ง

**การเดินทาง**
สามารถขึ้นรถที่ตลาดฉัตรไชยหรือรถสองแถว ที่ติดป้าย ตะเกียบ-ตลาด หรือ ตุ๊กตุ๊ก ทั่วไป โดยจะบริการวิ่งระหว่างหัวหิน-เขาไกรลาส-เขาตะเกียบ หรือเดินทางด้วยรถยนต์ส่วนตัวได้

**อ้างอิง**

**แหล่งข้อมูลอื่น**
99.981709
หมวดหมู่:สถานที่ท่องเที่ยวในจังหวัดประจวบคีรีขันธ์
หมวดหมู่:ภูมิศาสตร์ของอำเภอหัวหิน
ตะเกียบ
หมวดหมู่:อ่าวไทย
โรงเรียนอุตรดิตถ์ดรุณี

โรงเรียนอุตรดิตถ์ดรุณี เป็นสถานศึกษาที่เคยได้รับรางวัลโรงเรียนพระราชทานประเภทโรงเรียนมัธยมศึกษาขนาดใหญ่ ปัจจุบันโรงเรียนแบ่งการเปิดการสอนเป็น ระดับมัธยมศึกษาตอนต้นเปิดสอนเฉพาะหญิง (หญิงล้วน) ห้องเรียนปกติ ส่วนมัธยมศึกษาตอนปลายเปิดสอนแบบ "สหศึกษา" 
โรงเรียนอุตรดิตถ์ดรุณีในปัจจุบันจัดเป็นสถานมัธยมศึกษาขนาดใหญ่ และเป็นส่วนราชการในบังคับของสำนักงานเขตพื้นที่การศึกษามัธยมศึกษาพิษณุโลก อุตรดิตถ์ สำนักงานคณะกรรมการการศึกษาขั้นพื้นฐาน กระทรวงศึกษาธิการ มีสถานะเป็นนิติบุคคลตามกฎหมายว่าด้วยระเบียบบริหารราชการกระทรวงศึกษาธิการ  

**ประวัติ**
โรงเรียนอุตรดิตถ์ดรุณี ก่อตั้งเมื่อปี พ.ศ. 2463 ณ หมู่บ้านคอวัง ตำบลท่าอิฐ อำเภอเมือง จังหวัดอุตรดิตถ์ เดิมชื่อ “โรงเรียนจันทร์นารีประคอง“
ปี พ.ศ. 2471 ได้ย้ายโรงเรียนจากหมู่บ้านคอวังไปใช้อาคารและสถานที่ของกรมทหารม้าซึ่งปัจจุบันเป็นที่ตั้งของโรงเรียนอนุบาลอุตรดิตถ์และได้เปลี่ยนชื่อโรงเรียนใหม่อีกครั้ง ชื่อ “โรงเรียนสตรีประจำจังหวัดอุตรดิตถ์” เปิดสอนในระดับชั้นมัธยมศึกษารับเฉพาะนักเรียนหญิงเท่านั้น ดำเนินการสอนอยู่ ณ สถานที่แห่งนี้เป็นเวลา 31 ปี
พ.ศ. 2502 ได้ย้ายโรงเรียนอีกเป็นครั้งที่ 3 มาอยู่ที่ถนนประชานิมิตร ตำบลท่าอิฐ ซึ่งเป็นสถานที่ตั้งโรงเรียนในปัจจุบัน เพราะสถานที่เดิมคับแคบ ตั้งแต่วันที่ 24 มิถุนายน 2502 เป็นต้นมา บนเนื้อที่ 28 ไร่ 3 งาน 45 ตารางวา  
พ.ศ. 2505 ได้เปลี่ยนชื่อโรงเรียนเป็น “โรงเรียนอุตรดิตถ์ดรุณี” และเริ่มเปิดสอนในระดับชั้นมัธยมศึกษาตอนปลาย (แผนกวิทยาศาสตร์) ซึ่งรับนักเรียนชายเข้าศึกษาต่อในระดับชั้นมัธยมศึกษาตอนปลายด้วย  
พ.ศ. 2522 ได้รับโอนที่ดินราชพัสดุจากศาลจังหวัดอุตรดิตถ์ ซึ่งเป็นพื้นที่ติดกับโรงเรียนอุตรดิตถ์ดรุณี  จำนวน 15 ไร่ (บริเวณที่ก่อสร้างอาคาร 5 หอประชุมโรงอาหาร และศูนย์กีฬาในปัจจุบัน) จึงทำให้โรงเรียนมีพื้นที่เพิ่มขึ้นเป็น 43 ไร่ 21.5 ตารางวา   โรงเรียนอุตรดิตถ์ดรุณี ได้รับงบประมาณก่อสร้างอาคารเรียน อาคารประกอบ สาธารณูปการ ครุภัณฑ์ประกอบห้อง และครุภัณฑ์ที่ใช้ในการเรียนการสอนจากส่วนราชการในสังกัดกระทรวงศึกษาธิการ ตามลำดับ
พ.ศ. 2546 คือตั้งแต่วันที่ 7 กรกฎาคม 2546 ได้โอนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาอุตรดิตถ์ เขต 1  รับผิดชอบการจัดการเรียนการสอนช่วงชั้นที่ 3 (ชั้นมัธยมศึกษาปีที่ 1-3) และช่วงชั้นที่ 4 (ชั้นมัธยมศึกษาปีที่ 4-6)

**รายนามผู้บริหารโรงเรียนอุตรดิตถ์ดรุณี**

**บุคคลที่มีชื่อเสียงที่สำเร็จการศึกษาจากโรงเรียนอุตรดิตถ์ดรุณี**
 พลเอก ฉลองชัย ชัยยะคำ - อดีตรองเสนาธิการทหาร  และอดีตแม่ทัพภาคที่ 3- พลเอก วีรชน สุคนธปฏิภาค - อดีตรองโฆษกประจำสำนักนายกรัฐมนตรี และอดีตรองโฆษกกองทัพบก- ดร.ชวชาติ สุคนธปฏิภาค - อดีตผู้อำนวยการศูนย์บ่มเพาะวิสาหกิจ มหาวิทยาลัยเทคโนโลยีราชมงคลล้านนา จ.เชียงใหม่- พิชญา ลักษณา (น้องธันวา) - ชนะเลิศนางสาวอุตรดิตถ์ ประจำปี 2560 และนักแสดงละคร กล่อมรัก ทางช่อง 5- ฐิติมา อินกล่ำ (ต้อม) - ผู้ประกาศข่าว สถานีวิทยุกระจายเสียงแห่งประเทศไทย กรมประชาสัมพันธ์ สำนักนายกรัฐมนตรี- กรกช แข็งขัน (ก้อย) - นักแสดง

**ดูเพิ่ม**
 รายชื่อโรงเรียนในจังหวัดอุตรดิตถ์- โรงเรียนอุตรดิตถ์ โรงเรียนชายล้วนประจำจังหวัดอุตรดิตถ์

**อ้างอิง**

**แหล่งข้อมูลอื่น**
หมวดหมู่:โรงเรียนในอำเภอเมืองอุตรดิตถ์
หมวดหมู่:โรงเรียนประจำจังหวัด
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสตรีในประเทศไทย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพิษณุโลก อุตรดิตถ์
หมวดหมู่:โรงเรียนที่ก่อตั้งในปี พ.ศ. 2463
หมวดหมู่:โรงเรียนที่มีอายุเกิน 100 ปีในประเทศไทย
เทวาธิปไตย

เทวาธิปไตย (Theocracy) คือระบอบการปกครองที่มีพระเจ้าหรือเทพเป็นประมุข หรือในความหมายกว้าง ๆ คือระบอบการปกครองที่รัฐปกครองโดยอำนาจจากเทพ (divine guidance) หรือโดยผู้ที่ถือกันว่าได้รับอำนาจหรือการดลใจโดยตรงจากเทพ ในภาษากรีกคอยนี (Koine Greek) หรือภาษากรีกสามัญคำว่า “theocracy” มาจากคำว่า “kra′tos” โดย “the.os” หรือ “ปกครองโดยพระเจ้า” สำหรับผู้มีความศรัทธาแล้วระบบนี้ก็เป็นระบอบการปกครองที่ใช้อำนาจจากเทพในการปกครองมวลมนุษย์ในโลก ไม่โดยผู้ที่เป็นเทพกลับชาติมาเกิด (incarnation) ก็มักจะโดยผู้แทนของศาสนจักรที่มีอำนาจเหนืออาณาจักร รัฐบาลที่ปกครองโดยระบบเทวาธิปไตยปกครองโดยเทพธรรมนูญ (theonomy)
ระบอบเทวาธิปไตยควรจะแยกจากระบบการปกครองอื่น ๆ ที่มีศาสนาประจำชาติ (state religion) หรือรัฐบาลที่มีอิทธิพลจากเทวปรัชญาหรือศีลธรรม หรือระบบราชาธิปไตยที่ปกครอง “โดยพระคุณของพระเจ้า”  (By the Grace of God) 
เทวาธิปไตยอาจจะเป็นระบบการปกครองเดี่ยวที่ฐานันดรระดับต่าง ๆ ของรัฐบาลที่ปกครองโดยฝ่ายอาณาจักรเป็นฐานันดรระดับเดียวกันกับที่ใช้ในการปกครองในศาสนจักร หรืออาจจะแบ่งเป็นสองระบบที่แยกฐานันดรระหว่างอาณาจักรและศาสนจักร
การปกครองเทวาธิปไตยเป็นระบบที่ใช้ในหลายศาสนาที่ได้แก่ ศาสนาขงจื๊อ ศาสนายูดาห์ ศาสนาอิสลาม  ศาสนาฮินดู พุทธศาสนาบางนิกายเช่นทะไลลามะ และ คริสต์ศาสนาบางนิกายที่รวมทั้งโรมันคาทอลิก อีสเทิร์นออร์ทอดอกซ์ โปรเตสแตนต์ และมอร์มอน 
ตัวอย่างของการปกครองระบบเทวาธิปไตยของคริสต์ศาสนาก็ได้แก่การปกครองของจักรวรรดิไบแซนไทน์ระหว่าง ค.ศ. 330 ถึง ค.ศ. 1453 และของจักรวรรดิการอแล็งเฌียงระหว่าง ค.ศ. 800 ถึง ค.ศ. 888 หรือในปัจจุบันในการปกครองของรัฐพระสันตะปาปาที่มีพระสันตะปาปาผู้ถือกันว่าเป็นผู้แทนของพระเจ้าบนโลกมนุษย์

**อ้างอิง**

**ดูเพิ่ม**
 ทะไลลามะ - จักรพรรดิสันตะปาปานิยม

หมวดหมู่:ศาสนากับการเมือง
หมวดหมู่:กฎหมายศาสนา
หมวดหมู่:คณาธิปไตย
หมวดหมู่:รัฐบาล
หมวดหมู่:ระบอบการปกครอง
หมวดหมู่:เทวาธิปไตย

หมวดหมู่:ประเทศแบ่งตามระบอบการปกครอง
หมวดหมู่:ศาสนากับการเมือง
หมวดหมู่:ศาสนากับสังคม
หมวดหมู่:การแยกศาสนจักรและอาณาจักร
หมวดหมู่:การเบียดเบียนทางศาสนา
หมวดหมู่:คณาธิปไตย
หมวดหมู่:ระบอบการปกครอง
หมวดหมู่:ระบบการเมือง
หมวดหมู่:กฎหมายศาสนา
วิกิพีเดีย:ข้อปฏิเสธความรับผิดชอบทางการแพทย์

วิกิพีเดียไม่ให้คำแนะนำทางการแพทย์
วิกิพีเดียภาษาไทยมีบทความว่าด้วยหัวข้อทางการแพทย์อยู่มาก อย่างไรก็ตาม ไม่มีการรับประกันว่าบทความมีความเที่ยงตรง ไม่มีการรับประกันแน่นอนว่า ข้อความใด ๆ ที่มีอยู่ในบทความที่พาดพึงถึงประเด็นทางการแพทย์จะเป็นจริง ถูกต้อง เที่ยงตรง หรือทันสมัย บทความเหล่านี้ส่วนมาก บางส่วนหรือทั้งหมด เขียนขึ้นโดยผู้ที่มิได้มีความเชี่ยวชาญ กระทั่งข้อความเกี่ยวกับการแพทย์ที่แม่นยำก็ตาม อาจใช้ไม่ได้ผลกับคุณหรืออาการของคุณก็ได้
สารสนเทศทางการแพทย์ที่มีอยู่ในวิกิพีเดียอย่างดีที่สุดเป็นเพียงธรรมชาติทั่วไป และไม่อาจแทนคำแนะนำจากผู้เชี่ยวชาญทางการแพทย์ได้ วิกิพีเดียไม่ใช่แพทย์
ผู้ร่วมเขียน หัวหน้าระบบ ผู้พัฒนา ผู้อุปถัมภ์หรือบุคคลอื่นใดที่เกี่ยวข้องกับวิกิพีเดียไม่ว่างในทางใดก็ตาม ไม่สามารถรับผิดชอบต่อผลของความพยายามใด ๆ แห่งการใช้สารสนเทศที่ปรากฏบนเว็บไซต์นี้
ไม่มีเนื้อหาส่วนใดของวิกิพีเดียหรือโครงการอื่นของมูลนิธิวิกิมีเดียควรตีความว่าเป็นความพยายามที่จะเสนอหรือยื่นความเห็นทางการแพทย์ หรือมีส่วนในเวชปฏิบัติ
หมวดหมู่:ข้อปฏิเสธความรับผิดชอบของวิกิพีเดีย
en:Wikipedia:Medical disclaimer
วิกิพีเดีย:ข้อปฏิเสธความรับผิดชอบทางกฎหมาย

วิกิพีเดียไม่ให้ความเห็นทางกฎหมาย
__NOTOC__
วิกิพีเดียมีบทความว่าด้วยหัวข้อทางกฎหมายอยู่จำนวนมาก อย่างไรก็ตาม ไม่มีการรับประกันว่าบทความนั้นมีความเที่ยงตรง ไม่มีการรับประกันอย่างแน่นอนว่า ข้อความใด ๆ ที่มีอยู่ในบทความที่พาดพึงถึงประเด็นทางกฎหมายจะเป็นจริง ถูกต้องหรือเที่ยงตรง ข้อกฎหมายแตกต่างกันไปตามสถานที่และวิวัฒนาการตามเวลา แม้ข้อความเกี่ยวกับกฎหมายนั้นจะแม่นยำก็ตาม ข้อความนั้นอาจแม่นยำเฉพาะในเขตอำนาจศาลของบุคคลที่โพสต์สารสนเทศนั้นก็ได้ เช่นเดียวกัน กฎหมายอาจเปลี่ยนแปลง แก้ไขเพิ่มเติมหรือล้มล้างได้โดยพัฒนาการในเวลาต่อมาตั้งแต่มีการกรอกข้อมูลในวิกิพีเดีย
ข้อความทางกฎหมายที่ปรากฎในวิกิพีเดียนี้ อย่างดีที่สุดเป็นได้เพียงธรรมชาติทั่วไป และไม่อาจแทนคำแนะนำจากผู้เชี่ยวชาญในวิชาชีพที่มีใบอนุญาตได้ นั่นคือ พนักงานเจ้าหน้าที่ซึ่งมีความรู้ชำนาญพิเศษ ซึ่งสามารถประยุกต์กับพฤติการณ์ที่เฉพาะเจาะจงของคดีคุณได้ โปรดติดต่อเนติบัณฑิตยสภา สมาคมกฎหมายหรือสมาคมนักนิติศาสตร์ที่คล้ายกันในเขอบเขตทางกฎหมายของคุณเพื่อได้มาซึ่งการอ้างอิงไปยังนักวิชาชีพกฎหมายที่มีความสามารถ หากคุณไม่มีหนทางอื่นในการติดต่อทนายความได้ 
ผู้ร่วมเขียน หัวหน้าระบบ ผู้พัฒนาหรือผู้อุปถัมภ์ หรือบุคคลอื่นใดที่เกี่ยวข้องกับวิกิพีเดียไม่ว่าในทางใดก็ตาม ไม่สามารถรับผิดชอบผลแห่งความพยายามใด ๆ ที่จะใช้สารสนเทศหรือข้อมูลเท็จที่ปรากฏบนเว็บไซต์นี้
ไม่มีเนื้อหาส่วนใดของวิกิพีเดียหรือโครงการอื่นใดของมูลนิธิวิกิมีเดียควรถูกตีความว่าเป็นความพยายามจะเสนอหรือยื่นความเห็นทางกฎหมาย หรือมีส่วนในงานกฎหมาย
หมวดหมู่:ข้อปฏิเสธความรับผิดชอบของวิกิพีเดีย
en:Wikipedia:Legal disclaimer
ไกรสร แสงอนันต์

ไกรศร แสงอนันท์ หรือ ไกรศร ลีละเมฆินทร์ เป็นนักแสดงชาวไทย

**ประวัติ**
เป็นบุตรของนายสะอาด และนางมยุรี ลีละเมฆินทร์ มีพี่น้อง 6 คน เข้าสู่วงการบันเทิงขณะกำลังศึกษาอยู่ที่คณะรัฐศาสตร์ มหาวิทยาลัยรามคำแหง โดยการชักนำของผู้กำกับภาพยนตร์ "อนันต์ นนทชัย" โดยคำว่าอนันต์ในแสงอนันต์มาจากชื่อของ "อนันต์ นนทชัย" มีผลงานการแสดงราวปี พ.ศ. 2522-2527 โดยแสดงเรื่อง รักนอกตำรา คู่กับ เนาวรัตน์ ยุกตะนันท์ เป็นเรื่องแรก 
ในปี พ.ศ. 2527  ได้จดทะเบียนสมรสกับพุ่มพวง ดวงจันทร์ นักร้องเพลงลูกทุ่งชื่อดัง มีบุตรกับพุ่มพวงคือ สรภพ ลีละเมฆินทร์ ซึ่งเคยมีผลงานเพลงกับค่ายแกรมมีโกลด์ 1 ชุด
หลังจากที่พุ่มพวงเสียชีวิตในปี พ.ศ. 2535 ไกรสรและญาติของพุ่มพวงเกิดความขัดแย้งกันอย่างหนัก เรื่องมรดกและการแบ่งทรัพย์สินของพุ่มพวง ดวงจันทร์ สุดท้ายศาลได้สั่งให้ไกรสรและมารดาของพุ่มพวงเป็นผู้จัดการมรดกร่วมกัน ดูแลทรัพย์สินคนละส่วน หากพบว่าสมบัติใดพบหลังการแบ่งแล้ว จะยกให้สรภพลูกชายเพียงผู้เดียว
ไกรสรพาลูกไปศึกษาที่รัฐแคลิฟอร์เนีย สหรัฐอเมริกา เป็นเวลา 6 ปี จากนั้นกลับมาประเทศไทยในปี พ.ศ. 2547 ต่อมาในปี พ.ศ. 2551 ได้ออกรายการตีสิบพร้อมกับลูกชาย ดำเนินรายการโดยวิทวัส สุนทรวิเนตร์ มีเรทติ้งต่อเนื่องหลายสัปดาห์ เนื้อหาในรายการมีการโต้เถียงระหว่างไกรสรและลูกชายต่อกรณีการหนีออกจากบ้านของลูกชาย
กลางเดือนมิถุนายน 2552 นายสรภพ ลูกชายอุปสมบทให้พุ่มพวง โดยในวันครบรอบการเสียชีวิตของพุ่มพวง พระสรภพเกิดความขัดแย้งอย่างรุนแรงกับไกรสรและญาติของคุณพุ่มพวง โดยหลังสึกก้มกราบพื้นขอโทษครอบครัวกับเหตุการณ์ที่ผ่านมา พร้อมขอร้องพ่อให้ปล่อยตนไป ต่อมา 22 มิถุนายน นายไกรสรเปิดเผยว่าตัดสินใจฟ้องร้องคดีหมิ่นประมาทลูกชายตัวเอง
นอกจากนี้ไกรสร แสงอนันต์ ยังเคยเป็นประธานกลุ่มเชียงใหม่อารยะ แต่หลังจากมีเรื่องขัดแย้งกับลูกชายจึงลาออกจากการเป็นประธานกลุ่มเชียงใหม่อารยะ เมื่อ 23 มิถุนายน พ.ศ. 2552

**ผลงานภาพยนตร์**
 รักนอกตำรา (2522)- เต่ากินผักบุ้ง (2523) - เมียจำเป็น (2523) รับบท สยาม- ดอกฟ้าและโดมผู้จองหอง (2524) รับบท โดม- ยอดดรุณี (2524) รับบท ศักดา- สามเสือสุพรรณ (2524) รับบท เสือมเหศวร- สาวน้อย (2524) รับบท สรรค์ / เสียม- แม่ศรีเรือน (2524) รับบท นายแพทย์วิฑูรย์ ทัศนาลัย- ทัดดาวบุษยา (2524) รับบท วิธูร- สร้อยฟ้าขายตัว (2524)- สกาวเดือน (2524) รับบท ดร.ทรงกลด บริรักษ์นรากร- ผึ้งแตกรัง (2524)- สวัสดีคนสวย (2524) รับบท หนุ่มหน้าทะเล้น- สุดปรารถนา (2524) รับบท อนุวัฒน์- แสนซน (2525) รับบท วนัส- รักจั๊กจี้ (2525)- สายเลือดเดียวกัน (2525) รับบท เดชา- หัวใจดื้อรัก (2525)- อีสาวทรหด (2525)- 7 พระกาฬ (2526) รับบท สารวัตรชาญชัย เก่งการยิง- เล่นไม่ยาก (2526)- ไอ้ทุยลุยกรุง (2526)- ไผ่ลำพอง (2526)- เกล็ดแก้ว (2526)- มนต์รักนักเพลง (2527)- ไอ้หม่าลูกแม่ (2527)- รักสุดหัวใจ (2527)- ลูกสาวคนใหม่ (2527) รับบท แพน- เชลยรัก (2530) รับบท พ่อของกฤษดา- พรหมจารีสีดำ (2530) รับบท พอล

**ละครโทรทัศน์ == - นางสาวยี่ส่าย (2533)- บ้านสอยดาว (2539) รับบท อรรณพ- บ้านบุษบาบัณ (2540) รับบท สล่า (รับเชิญ)- มอม (2540)- คืนของฉัน วันของเธอ (2540)- ชมรมขนหัวลุก FRIDAY ตอน รำลึก พุ่มพวง (2540) (รับเชิญ)- เลือดสุพรรณ (2562) รับบท พ่อดวง

**อ้างอิง**
หมวดหมู่:นักแสดงชายชาวไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง